กลต.ฟังไอเดียดึงอีทีเอฟนอกซื้อขายหุ้นไทย
&nbsp;โพสต์ทูเดย์ &#8212; ก.ล.ต.เปิดรับฟังความเห็น &#8220;อีทีเอฟต่างประเทศ&#8221;จดทะเบียนซื้อขายในตลาดหุ้นไทย
10 ส.ค. 2554

โพสต์ทูเดย์ — ก.ล.ต.เปิดรับฟังความเห็น “อีทีเอฟต่างประเทศ”จดทะเบียนซื้อขายในตลาดหุ้นไทย
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) มีแนวคิดที่จะอนุญาตให้อีทีเอฟต่างประเทศมาจดทะเบียนในตลาดหลักทรัพย์แห่งประเทศไทย เพื่อให้มีสินค้าใหม่ในตลาดทุน เพิ่มทางเลือกให้ผู้ลงทุน สอดคล้องกับแผนพัฒนาตลาดทุนที่มุ่งสร้างความหลากหลายและความครบถ้วนของผลิตภัณฑ์ทางการเงินให้ทัดเทียมตลาดทุนภูมิภาค 
จากก่อนหน้านี้ ก.ล.ต.ให้จัดตั้งกองทุนรวมอีทีเอฟไทยไปลงทุนในหน่วยของอีทีเอฟต่างประเทศได้ 
สำหรับอีทีเอฟต่างประเทศที่จะเข้ามาจดทะเบียนซื้อขายในตลาดหุ้นไทย กำหนดให้มีลักษณะเดียวกับอีทีเอฟต่างประเทศที่ให้กองทุนรวมอีทีเอฟไทยไปลงทุนได้ โดยต้องไม่ซับซ้อน อ้างอิงตรงกับดัชนีหลักทรัพย์และดัชนีราคาสินค้าที่แพร่หลายและน่าเชื่อถือ 
โดยอีทีเอฟต่างประเทศดังกล่าวต้องมีการซื้อขายในตลาดหลักทรัพย์ที่เป็นสมาชิกขององค์การตลาดหลักทรัพย์โลกและจัดตั้งและจัดการโดยบริษัทที่ได้รับใบอนุญาตประกอบธุรกิจหลักทรัพย์จากหน่วยงานกำกับดูแลหลักที่เป็นสมาชิกขององค์กร ก.ล.ต. โลก 
ทั้งนี้ อีทีเอฟต่างประเทศต้องขึ้นทะเบียนกับ ก.ล.ต.ตามเกณฑ์ โดยต้องตั้งตัวแทนในไทยเพื่อประโยชน์ในการติดต่อกับผู้ลงทุนและ ก.ล.ต. รวมทั้งเป็นผู้ยื่นขออนุมัติวงเงินลงทุนในต่างประเทศกับ ก.ล.ต. 
นอกจากนี้ อีทีเอฟต่างประเทศต้องเปิดเผยข้อมูล แสดงคำเตือนที่ผู้ลงทุนไทยควรทราบ เช่น ผู้ลงทุนจะได้รับสิทธิและความคุ้มครองไม่ต่างจากผู้ลงทุนไปลงทุนในต่างประเทศเองโดยตรง ดังนั้นผู้ลงทุนต้องศึกษากฎหมายและเกณฑ์ที่เกี่ยวข้องของประเทศที่อีทีเอฟจัดตั้ง ก.ล.ต.จึงเปิดฟังความเห็นจากผู้เกี่ยวข้องถึงวันที่ 20 ส.ค.นี้